

Zigfrīda Annas Meierovica bulvāris 14 ‒ 7, Rīga, LV-1050, tālr. 67228985, e-pasts lnkc@lnkc.gov.lv, www.lnkc.gov.lv

**NOLIKUMS**

Rīgā

|  |  |
| --- | --- |
| 01.10.2024. | Nr. 1.5-1.2/16 |

**Valsts konkursa nolikums**

**Latvijas profesionālās ievirzes un profesionālās vidējās izglītības iestāžu**

**arfas spēlesaudzēkņiem 2024./2025. mācību gadā**

*Izdots saskaņā ar*

*Valsts pārvaldes iekārtas likuma  
72. panta pirmās daļas 2. punktu un*

*Ministru kabineta 2012.* *gada 18. decembra noteikumu Nr. 931 „Latvijas Nacionālā kultūras centra nolikums” 4.4. apakšpunktu*

1. **Vispārīgie jautājumi**
2. Nolikums nosaka kārtību, kādā tiek organizēts Valsts konkurss Latvijas profesionālās ievirzes un profesionālās vidējās izglītības iestāžu audzēkņiem (turpmāk – konkurss), kuri 2024./2025. mācību gadā profesionālās ievirzes izglītības programmā vai profesionālās vidējās izglītības programmā apgūst arfas spēli (turpmāk – izglītības programma).
3. Konkursa mērķis:
   1. attīstīt audzēkņu profesionālās prasmes un uzstāšanās kultūru;
   2. pārraudzīt izglītības kvalitāti profesionālās ievirzes un profesionālās vidējās mūzikas izglītības sistēmā – mācību darba procesu, pedagogu un audzēkņu darba rezultātus;
   3. apzināt profesionālās ievirzes un profesionālās vidējās mūzikas izglītības sistēmas tālākās attīstības vajadzības un iespējas, sekmējot mācību procesa radošumu un konkurētspēju.
4. **Konkursa rīkotājs**
5. Konkursu rīko Latvijas Nacionālais kultūras centrs, reģistrācijas numurs 90000049726, adrese: Zigfrīda Annas Meierovica bulvāris 14 ‒ 7, Rīga, LV-1050 (turpmāk – Centrs), sadarbībā ar izglītības iestādēm, kuras īsteno profesionālās ievirzes izglītības programmas (turpmāk – mūzikas skola), un izglītības iestādēm, kuras īsteno profesionālās vidējās izglītības programmas (turpmāk – mūzikas vidusskola) atbilstoši Latvijas izglītības klasifikācijas izglītības tematiskās jomas „Mākslas” programmu grupā *Mūzika un skatuves māksla*.
6. Centra informācija: e-pasts: [lnkc@lnkc.gov.lv](mailto:lnkc@lnkc.gov.lv), tālr. +371 67228985, +371 26436135, tīmekļa vietnes adrese: <https://www.lnkc.gov.lv/lv/valsts-konkursi-muzikas-joma>.
7. Centra kontaktpersona ar konkursa saistītajiem jautājumiem: Kultūrizglītības nodaļas mūzikas izglītības eksperts Kārlis Jēkabsons, tālr. +371 25726409, e-pasts: [karlis.jekabsons@lnkc.gov.lv](mailto:karlis.jekabsons@lnkc.gov.lv).
8. **Konkursa dalībnieki un norise**
9. Konkursa dalībnieki ir visi mūzikas skolu un mūzikas vidusskolu audzēkņi (turpmāk – dalībnieki), kuri apgūst izglītības programmu.
10. **Konkurss notiek 2 (divās) kārtās** šādās grupās:
    1. **I grupa**: 1.‒3. klašu mūzikas skolu audzēkņi (1. klases audzēkņu dalība konkursā brīvprātīga un to izvērtē izglītības iestāde);
    2. **II grupa**: 4.‒6. klašu mūzikas skolu audzēkņi;
    3. **III grupa**: 7.‒8. klašu mūzikas skolu audzēkņi (ja audzēknis uzsācis mācības vispārējā vidējā izglītībā, tad konkursā piedalās IV grupā);
    4. **IV grupa**: mūzikas vidusskolu I un II kursa, profesionālās ievirzes izglītības programmas (kods 30V) 1.‒2. klases, Mākslu izglītības kompetences centra „Nacionālā Mākslu vidusskola” struktūrvienības “Emīla Dārziņa mūzikas skola” (turpmāk – Emīla Dārziņa mūzikas skola) 9. klases un I kursa audzēkņi;
    5. **V grupa**: mūzikas vidusskolu III un IV kursa, profesionālās ievirzes izglītības programmas (kods 30V) 3. klases un Emīla Dārziņa mūzikas skolas II un III kursa audzēkņi.
11. **Konkursa programmas prasības**
12. Konkursa dalībnieks konkursa I kārtā no galvas izpilda konkursa programmu atbilstoši izglītības iestādes izvirzītajiem nosacījumiem.
13. Konkursa II kārtā dalībnieks no galvas atskaņo divus kontrastējošus, dažāda rakstura, stila un laikmeta autoru skaņdarbus, parādot gan tehniskās spējas, gan kantilēnu, no kuriem:
    1. viens ir baroka, klasicisma vai romantisma laikmeta vai stila skaņdarbs;
    2. viens ir brīvas izvēles skaņdarbs.
14. Konkursa programmu atskaņo tikai solo (bez klavieru pavadījuma).
15. Skaņdarbu izpildījuma kopējā hronometrāža tiek noteikta, ievērojot šādas prasības:
    1. **I grupai** − līdz 6 minūtēm;
    2. **II grupai** – līdz 8 minūtēm;
    3. **III grupai** – līdz 10 minūtēm;
    4. **IV, V grupai** – līdz 15 minūtēm.
16. **Konkursa I kārtas norise**
17. KonkursaI kārtāpiedalās visi dalībnieki atbilstoši šī nolikuma 7.punktā noteiktajām grupām, to organizē mūzikas skola un mūzikas vidusskola laika posmā līdz **2024. gada 19. decembrim.**
18. Mūzikas skola un mūzikas vidusskola:
    1. nosaka konkursa I kārtas norises vietu un laiku ievērojot šī nolikuma 12. punktā noteikto laika posmu;
    2. nodrošina konkursa I kārtas sagatavošanu un norisi, t.sk. nodrošina konkursa attiecīgās kārtas žūrijas darbu un veic žūrijas sekretāra pienākumus. Konkursa I kārtas protokols noformējams atbilstoši šī nolikuma 1. pielikumam un tas glabājas izglītības iestādē, protokola kopiju **elektroniski** nosūta Centra kontaktpersonai ar konkursa saistītajiem jautājumiem līdz **2024. gada 27. decembrim**.
    3. iesniedz dalībnieku pieteikumu, kas sagatavots atbilstoši šī nolikuma 2. pielikumam, konkursa II kārtai līdz **2024. gada 27. decembrim**.
19. Mūzikas skola un mūzikas vidusskola konkursa II kārtai izvirza **vismaz** **1 (vienu)** audzēkni no šī nolikuma 7. punktā noteiktā sadalījuma **katras grupas**, bet **ne vairāk kā 3 (trīs) audzēkņus** no katras grupas.
20. Centra pārstāvjiem ir tiesības konkursa I kārtā piedalīties novērotāja statusā.
21. **Konkursa II kārtas norise**
22. Konkursa II kārtā piedalās visu mūzikas skolu audzēkņi un mūzikas vidusskolu audzēkņi, kuri atbilstoši šī nolikuma 14. punktā noteiktajai kārtībai izvirzīti konkursa II kārtai.
23. Konkursa II kārta notiek divās daļās:
    1. konkurss dalībniekiem;
    2. pedagogiem – profesionālās kompetences pilnveides seminārs, kuru var organizēt arī ārpus konkursa II kārtas norises laika.
24. **Konkursa II kārtu** organizē Centrs **2025. gada 27. janvārī** Mākslu izglītības kompetences centrā „Nacionālā Mākslu vidusskola”, Kalnciema ielā 12, Rīgā.
25. Centrs:
    1. **ne vēlāk kā 5 darba dienas pirms** konkursa II kārtas norises nosaka konkursa norises vietu un laiku, par to elektroniskā veidā informējot mūzikas skolas/ mūzikas vidusskolas un informāciju ievieto Centra tīmekļa vietnē <https://www.lnkc.gov.lv/lv/valsts-konkursi-muzikas-joma>.
    2. nodrošina konkursa II kārtas sagatavošanu un norisi, t.sk. nodrošina konkursa II kārtas žūrijas darbu un veic žūrijas sekretariāta pienākumus;
    3. sagatavo konkursa II kārtas protokolu atbilstoši šī nolikuma 1. pielikumam;
    4. apbalvo konkursa II kārtas laureātus, t.sk. nodrošina diplomus.
26. **Konkursa žūrija**
27. Konkursa I kārtas dalībniekus vērtē mūzikas skolas/ mūzikas vidusskolas izveidota konkursa žūrija vismaz 3 (trīs) personu sastāvā, tajā iekļaujot mūzikas skolas/ mūzikas vidusskolas administrācijas un attiecīgo metodisko komisiju pārstāvjus, kas darbojas saskaņā ar šo nolikumu. I kārtas konkursa žūrijas darbā **ieteicams** pieaicināt arī nozares pārstāvjus ārpus attiecīgās mūzikas skolas/mūzikas vidusskolas.
28. Konkursa II kārtas dalībniekus vērtē Centra izveidota konkursa žūrija vismaz 3 (trīs) personu sastāvā, kas darbojas saskaņā ar šo nolikumu.
29. Konkursa žūrijai ir tiesības:
    1. konkursa programmas neatbilstības un hronometrāžas pārsniegšanas gadījumā dalībnieka sniegumu pārtraukt un dalībnieka sniegumu nevērtēt;
    2. pamatojoties uz konkursā iegūtajiem rezultātiem parakstīt un izsniegt konkursa dalībniekiem diplomus, pateicības un/ vai atzinības rakstus.
30. Konkursa I un II kārtas žūrijai ir pienākums ievērot ētikas un vispārpieņemto normu ievērošanu un atturēties no pienākumu veikšanas, ja konstatēts interešu konflikts, par to nekavējoties informējot Centra kontaktpersonu ar konkursa saistītajiem jautājumiem
31. Konkursa II kārtas žūrijai ir pienākums konkursa norises laikā sagatavot katram dalībniekam individuālo vērtējumu, atbilstoši šī nolikuma 4. pielikumam, kuru pēc konkursa norises izsniedz dalībnieka pedagogam.
32. Konkursa II kārtas žūrija sniedz savu vērtējumu, ievērojot ētikas un konfidencialitātes pamatprincipus.
33. Žūrijas lēmums ir galīgs un neapstrīdams.
34. **Konkursa dalībnieku vērtēšana**
35. Konkursa dalībniekus vērtē konkursa žūrija atbilstoši šādiem kritērijiem (3. pielikums):
    1. izpildījuma tehniskā precizitāte (vērtējums – 0 līdz 10 punkti);
    2. mākslinieciskais izpildījums (vērtējums – 0 līdz 10 punkti);
    3. kopiespaids (vērtējums – 0 līdz 5 punkti).
36. Maksimālais punktu skaits, ko konkursa dalībniekam var piešķirt viens žūrijas eksperts ir 25 punkti. Galīgo vērtējumu konkursa dalībnieks iegūst visu attiecīgās kārtas žūrijas ekspertu piešķirto punktu summu dalot ar konkrētās kārtas žūrijas ekspertu skaitu.
37. Godalgotās vietas piešķir atbilstoši iegūtajiem punktiem:
    1. I vieta – 23.50 līdz 25.00 punkti;
    2. II vieta – 22.00 līdz 23.49 punkti;
    3. III vieta – 20.00 līdz 21.99 punkti;
    4. Atzinība ‒ 19.00 līdz 19.99 punkti.
38. Konkursa I kārtas:
    1. vērtē konkursa dalībniekus saskaņā ar šī nolikuma 27. punktā noteiktajiem vērtēšanas kritērijiem;
    2. izvirza dalībniekus konkursa II kārtai saskaņā ar konkursa I kārtas rezultātiem;
    3. var piešķirt godalgotās vietas konkursa I kārtas ietvaros atbilstoši šī nolikuma 29. punktā noteiktajam sadalījumam.
39. Konkursa II kārtas žūrija vērtē konkursa dalībniekus saskaņā ar šī nolikuma 27. punktā noteiktajiem vērtēšanas kritērijiem un atbilstoši konkursa II kārtas rezultātiem un šī nolikuma 29. punktam nosaka konkursa laureātus.
40. **Noslēguma jautājumi**
41. Mūzikas skolas/ mūzikas vidusskolas vadītājs, piesakot audzēkņus konkursam, nodrošina, ka pilngadīgie konkursa dalībnieki vai konkursa dalībnieku likumiskais pārstāvis izglītības iestādei rakstveidā ir sniedzis informāciju par audzēkņu personas datu nodošanu Centram, lai nodrošinātu pilnvērtīgu konkursa organizāciju un norisi.
42. Mūzikas skolas/ mūzikas vidusskolas vadītājs, piesakot audzēkņus konkursam, apliecina, ka ir iepazinies ar šo nolikumu, piekrīt konkursa noteikumiem un apņemas izpildīt tajā noteikto, t.sk. dalībnieka personas datu aizsardzības nosacījumus (5. pielikums).
43. Visus izdevumus, kas saistīti ar konkursa dalībnieka piedalīšanos konkursā, t.sk. nokļūšanu, sedz mūzikas skola/ mūzikas vidusskola.
44. Citas saistības attiecībā uz konkursa norisi, kas nav atrunātas šajā nolikumā, nosakāmas saskaņā ar Latvijas Republikas spēkā esošajiem normatīvajiem aktiem.
45. Visas domstarpības un strīdi, kas var rasties nolikuma izpildes gaitā, tiek risinātas savstarpēju pārrunu ceļā, ja neizdodas tos atrisināt, tad strīdi un domstarpības risināmas tiesā, saskaņā ar Latvijas Republikas spēkā esošajiem normatīvajiem aktiem.

Direktores p.i.,

direktores vietnieks kultūrizglītības jautājumos,

Kultūrizglītības nodaļas vadītājs (paraksts\*) A. Groza

\* Sagatavots elektroniski un parakstīts ar drošu elektronisko parakstu, kas satur laika zīmogu

Jēkabsons 25726409

[karlis.jekabsons@lnkc.gov.lv](mailto:karlis.jekabsons@lnkc.gov.lv)

1. pielikums

Valsts konkursa nolikumam

Latvijas profesionālās ievirzes un

profesionālās vidējās izglītības iestāžu

arfas spēlesaudzēkņiem 2024./2025. mācību gadā

**Valsts konkursa**

**Latvijas** **profesionālās ievirzes un profesionālās vidējās izglītības iestāžu**

**ARFAS spēleSaudzēkņiem 2024./2025. mācību gadā**

**I/II kārtas protokols**

*(izvēlas atbilstošo)*

(izglītības iestādes nosaukums)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Nr. p.k. | Konkursa dalībnieks | | | | Pedagoga  Vārds, Uzvārds | Komisijas priekšsēdētājs | Komisijas eksperti | | Punkti kopā (vidēji) | Vieta | Izvirzīts uz II kārtu  (Jā/Nē) |
| Vārds | Uzvārds | Klase/ kurss | Grupa | Vārds, Uzvārds | Vārds, Uzvārds | Vārds, Uzvārds |
|  |  |  |  |  |  | 0 | 0 | 0 | 0.00 |  |  |
|  |  |  |  |  |  | 0 | 0 | 0 | 0.00 |  |  |

Datums:

Žūrijas komisija:

(paraksts) (paraksts) (paraksts)

1. pielikums

Valsts konkursa nolikumam

Latvijas profesionālās ievirzes un

profesionālās vidējās izglītības iestāžu

arfas spēlesaudzēkņiem 2024./2025. mācību gadā

**Valsts konkursa**

**Latvijas profesionālās ievirzes un profesionālās vidējās izglītības iestāžu**

**ARFAS spēleSaudzēkņiem 2024./2025. mācību gadā**

**PIETEIKUMS II kārtai**

(izglītības iestādes nosaukums)

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Konkursa dalībnieka (audzēkņa)  Vārds, Uzvārds | Klase/ kurss | Grupa | Pedagoga  Vārds, Uzvārds | Programma/ skaņdarba hronometrāža | Skaņdarbu kopējā hronometrāža |
| 1. |  |  |  |  | 1. ... [0.00] 2. ... [0.00] | [0.00] |
| 2. |  |  |  |  | 1. ... [0.00] 2. ... [0.00] | [0.00] |

Datums\*:

Izglītības iestādes vadītājs/a: (paraksts\*)

(vārds uzvārds)

\*Dokuments parakstīts ar drošu elektronisko parakstu un satur laika zīmogu

3. pielikums  
Valsts konkursa nolikumam

Latvijas profesionālās ievirzes un  
profesionālās vidējās izglītības iestāžu

arfas spēlesaudzēkņiem 2024./2025. mācību gadā

**Valsts konkursa**

**Latvijas profesionālās ievirzes un profesionālās vidējās izglītības iestāžu**

**ARFAS spēleSaudzēkņiem 2024./2025. mācību gadā**

**VĒRTĒŠANAS KRITĒRIJI**

1. **Izpildījuma tehniskā precizitāte: skaņdarba nošu teksta precizitāte, ritmiskā precizitāte, sarežģītības pakāpe un virtuozitāte, profesionāla skaņveide, stāja, tembru izmantošana**

|  |  |
| --- | --- |
| **Punkti\*** | **Skaidrojums** |
| **10** | Izcils tehniskais izpildījums. Augsta skaņdarbu sarežģītības pakāpe. |
| **9** | Teicams tehniskais izpildījums, ļoti sīkas nepilnības. Augsta skaņdarbu sarežģītības pakāpe. |
| **8** | Ļoti labs tehniskais izpildījums. Ir sīkas nepilnības, kuras netraucē kopējam skanējumam. |
| **6‒7** | Labs tehniskais izpildījums, bet ir vērojamas nepilnības. |
| **4‒5** | Viduvējs tehnisks izpildījums. Spēlei nepiemīt tehniska brīvība, netiek izmantotas visas tehniskās iespējas. |
| **1‒3** | Vājš tehniskais izpildījums, kas traucē kopējam skanējumam. |
| **0** | Būtiski konkursa nolikuma pārkāpumi. |

1. **Mākslinieciskais izpildījums: frāzējums, individualitāte, radošums, artistiskums, stila un žanra izpratne**

|  |  |
| --- | --- |
| **Punkti\*** | **Skaidrojums** |
| **10** | Izcils mākslinieciskais sniegums. |
| **9** | Teicams mākslinieciskais sniegums, ļoti sīkas nepilnības. |
| **8** | Ļoti labs mākslinieciskais sniegums. Ir sīkas nepilnības, kuras netraucē kopējam skanējumam. |
| **6‒7** | Labs mākslinieciskais sniegums, bet ir vērojamas nepilnības. |
| **4‒5** | Viduvējs mākslinieciskais sniegums. Atsevišķi elementi nav realizēti pilnībā. |
| **1‒3** | Vājš mākslinieciskais sniegums, kas traucē kopējam skanējumam. |
| **0** | Būtiski konkursa nolikuma pārkāpumi. |

1. **Kopiespaids**

|  |  |
| --- | --- |
| **Punkti\*** | **Skaidrojums** |
| **5** | Pārliecinoša, brīva, dzīvīga un spilgta uzstāšanās, artistiskums, piemērots un daudzveidīgs repertuārs. |
| **4** | Priekšnesums ir izstrādāts, izpildītājs labi muzicē, ir piemērots un daudzveidīgs repertuārs. |
| **3** | Priekšnesums labi izstrādāts, bet vienmuļš un neinteresants repertuārs. |
| **2** | Priekšnesums ir apmierinošs, tiek izpildīti iepriekš izstrādāti komponenti. |
| **1** | Priekšnesums ir vājš. |
| **0** | Kritērijs nav novērtējams. |

*\* vērtēšanā ir tiesības izmantot arī puspunktu (0,5)*

4. pielikums  
Valsts konkursa nolikumam

Latvijas profesionālās ievirzes un  
profesionālās vidējās izglītības iestāžu

arfas spēlesaudzēkņiem 2024./2025. mācību gadā

**Valsts konkursa**

**Latvijas profesionālās ievirzes un profesionālās vidējās izglītības iestāžu**

**ARFAS spēleSaudzēkņiem 2024./2025. mācību gadā**

**INDIVIDUĀLĀ VĒRTĒŠANAS LAPA**

|  |  |  |
| --- | --- | --- |
| **Konkursanta Vārds, Uzvārds** | **Grupa** | **Programma** |
| Vārds, Uzvārds |  | 1) ... 2) ... |

|  |  |
| --- | --- |
| **Izpildījuma tehniskā precizitāte** (vērtējums – 0 līdz 10 punkti) |  |
| **Mākslinieciskais izpildījums** (vērtējums – 0 līdz 10 punkti) |  |
| **Kopiespaids** (vērtējums – 0 līdz 5 punkti) |  |
| **Punkti kopā** (maks. 25 punkti\*) |  |

**Komentāri, piezīmes**

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

*\* vērtēšanā ir tiesības izmantot arī puspunktu (0,5)*

Žūrijas eksperts/e / Vārds, Uzvārds/

(paraksts)

5. pielikums  
Valsts konkursa nolikumam

Latvijas profesionālās ievirzes un  
profesionālās vidējās izglītības iestāžu

arfas spēlesaudzēkņiem 2024./2025. mācību gadā

**Dalībnieka personas datu aizsardzības nosacījumi**

Pielikumā lietoti termini:

1. Dalībnieks – fiziska persona, kura 2024./2025. mācību gadā apgūst arfas spēli profesionālās ievirzes izglītības programmā vai profesionālās vidējās izglītības programmā un kuru tieši vai netieši var identificēt pasākumā laikā. Pilngadīga fiziska persona ir devusi rakstisku piekrišanu par to, ka var tikt fiksēta audio, audiovizuālā un fotogrāfiju veidā un tikt apstrādāti viņas personas dati. Nepilngadīgai fiziskai personai līdz 18 gadu vecumam (ieskaitot) dod rakstisku piekrišanu vecāks vai bāriņtiesas ieceltais aizbildnis. Par pasākuma dalībnieku nevar kļūt, ja nav rakstiskas piekrišanas izglītības iestādē.
2. Pārzinis – Latvijas Nacionālais kultūras centrs (turpmāk – Centrs), kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.
3. Personas dati – jebkura informācija, kas attiecas uz identificētu vai identificējamu fizisku personu.
4. Regula – Eiropas Parlamenta un Padomes Regula (ES) 2019/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvību apriti (pieejama šeit <https://eur-lex.europa.eu/legal-content/LV/TXT/?uri=CELEX%3A32016R0679>).
5. Pasākums – Valsts konkurss profesionālās ievirzes un profesionālās vidējās izglītības iestāžu arfas spēles audzēkņiem 2024./2025. mācību gadā un tā aktivitātes visā Latvijas Republikas teritorijā.
6. Apstrāde – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošanai vai kombinēšanai, ierobežošana, dzēšana vai iznīcināšana.
7. Apstrādātājs – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀS UN FOTO FIKSĀCIJA**

1. Šīs sadaļas mērķis ir sniegt informāciju dalībniekam Regulas 13. pantā noteikto informāciju par pasākuma fiksāciju audio, audiovizuālā un fotogrāfiju veidā.
2. Dalībnieks ir informēts, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija), pamatojoties uz Centra nolikumu ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. Centrs ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības, saņemt atlīdzību par izmantošanu. Šī dotā piekrišana ir spēkā visās pasaules valstīs bez laika ierobežojuma. Dalībnieks ir informēts, ka Centrs izmantos šīs tiesības brīvi pēc saviem ieskatiem, tajā skaitā ir tiesīgs nodot tās tālāk trešajām personām. Dalībniekam ir tiesības pieprasīt no Centrs informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un Centrs ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt pilnīgu informāciju dalībniekam par tās personas datu apstrādes mērķiem, tiesisko pamatu un sniegt informāciju dalībniekam par personas datu apstrādes pārzini.
2. Dalībnieka personas dati tiek iegūti un apstrādāti, pamatojoties uz Ministru kabineta 2012. gada 18. decembra noteikumiem Nr. 931 „Latvijas Nacionālā kultūras centra nolikums”. Saskaņā ar Regulas 6. panta pirmās daļas c) apakšpunktu personas datu apstrāde tiek veikta, lai nodrošinātu noteiktās prasības.
3. Dalībnieka datu apstrādes mērķi:

3.1. pasākuma popularizēšana, pasākuma atspoguļošana, sabiedrības informēšana par pasākuma norisi;

3.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā un termiņā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieku dati, kas izriet no audio, audiovizuālajām un vizuālajām fiksācijām, ir pastāvīgi glabājami.
2. Dalībnieka tiesības:

5.1. pieprasīt Centra piekļuvi dalībnieka personas datiem;

5.2. pieprasīt Centra dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

5.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros Centrs nodrošina:

6.1. informācijas sniegšanu dalībniekam saskaņā ar Regulas 13. pantu;

6.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

6.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar Centra pienākumiem un tiesībām, kas izriet no normatīvajiem aktiem un šo pielikumu.

1. Centrs apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot Centram jautājumus, rakstiski sazinoties ar Centru: lnkc@lnkc.gov.lv vai rakstot uz Latvijas Nacionālais kultūras centrs, Zigfrīda Annas Meierovica bulvāris 14‒7, Rīga, LV-1050.
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībā, Centrs īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Latvijas Nacionālais kultūras centrs, reģistrācijas Nr. 90000049726, Juridiskā adrese:  
Zigfrīda Annas Meierovica bulvāris 14‒7, Rīga, LV-1050, e-pasta adrese: [lnkc@lnkc.gov.lv](mailto:lnkc@lnkc.gov.lv).

1. Datu aizsardzības speciālista kontaktinformācija: e-pasta adrese: dati@lnkc.gov.lv.

Pasākuma organizēšanas un rīkošanas gaitā Centrs var piesaistīt citus personas datu apstrādātājus, atbilstoši papildinot ar šo informāciju šo pielikumu.